
A V I Z
asupra proiectului de Lege pentru aprobarea Ordonanţei de urgenţă a Guvernului nr.6/2009 privind instituirea pensiei sociale minime garantate

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.6/2009 privind instituirea pensiei sociale minime garantate (PL.x.202/2009), Camera Deputaţilor fiind Cameră decizională.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege menţionat  mai sus, în şedinţa din 01.04.2009.

Membrii Comisiei  au examinat proiectul de Lege, expunerea de motive, avizul favorabil al Consiliului Legislativ nr.80/16.02.2009, precum şi textul Ordonanţei de Urgenţă.
În urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a proiectului de Lege, cu următorul amendament:
	Text proiect de lege


	Propunere de amendament
	Motivare

	Art.2 alin.(1) – Beneficiaza de pensia sociala minima garantata pensionarii sistemului public de pensii, cu  domiciliul in Romania, indiferent de data inscrierii la pensie, daca nivelul cuantumului pensiei, cuvenit sau aflat in plata, se situeaza sub nivelul pensiei sociale minime garantate.
	Art.21   De prevederile art.2, in aceleasi conditii beneficiaza si persoanele cu handicap.
Autori: 

-deputat Cristina Ancuţa Pocora- Grupul Parlamentar al P.N.L.

-deputat Mugurel Surupăceanu – Grupul Parlamentar al P.S.D.

-deputat Pető Csilla-Maria – Grupul Parlamentar al U.D.M.R

-deputat Maria Stavrositu – Grupul Parlamentar al P.D-L.


	Persoanele cu handicap au cel mai mic venit din Romania, indemnizatia lor fiind sub nivelul propus in OUG nr.6/2009, neavand asigurate conditiile minime de supravietuire.


           PREŞEDINTE                                                

    Cristina Ancuţa POCORA                                          SECRETAR

         PETŐ Csilla-Maria  



Întocmit:   
                                                Cristina Constantin

                                                Expert parlamentar                                             

